използва за интермодален транспорт. В допълнение, трябва да са изпълнени изискванията, определени в точки 1.3.1.3.1.—1.3.1.3.4. по-долу.
 1.3.1.3.1.
 Типът на аеродинамичните устройства и оборудване за кабините трябва да е одобрен в съответствие с настоящия регламент.
 1.3.1.3.2.
 Когато са монтирани на превозно средство както в прибрано или сгънато положение, така и в работно положение, в случай че е приложимо, никоя част от аеродинамичните устройства и оборудването не трябва да е над долния ръб на предното стъкло, освен когато не се вижда пряко от водача поради арматурното табло или друго стандартно вътрешно оборудване.
 1.3.1.3.3.
 Аеродинамичните устройства и оборудването трябва да са покрити с енергопоглъщащ материал. Алтернативна възможност е устройствата и оборудването да са конструирани от материал с твърдост < 60 по Шор, скала А, в съответствие с точка 1.3.1.4.
 1.3.1.3.4.
 Аеродинамичните устройства и оборудването не трябва да са конструирани от материал, който при счупване да образува остри фрагменти или назъбени ръбове.
 1.3.1.4.
 Съгласно изискванията на органа по одобряването на типа техническата служба проверява дали аеродинамичните устройства и оборудване, посочени в точки 1.3.1.1., 1.3.1.2. и 1.3.1.3., както в работно положение, така и в прибрано или сгънато положение, не засягат предното поле на видимост на водача и функциите за измиване и почистване на предното стъкло, нито възпрепятстват значително охлаждането и вентилацията на силовото предаване, изпускателната уредба, спирачната уредба, пътническата кабина и товарната площ. Всички останали приложими изисквания във връзка със системите на превозните средства трябва да са изцяло изпълнени, когато устройствата и оборудването са монтирани в работно положение и в прибрано или сгънато положение.
 Чрез дерогация от приложимите изисквания във връзка с предната защита срещу вклиняване, хоризонталните разстояния между най-предната част на превозното средство с монтирани аеродинамични устройства и оборудване и предното му защитно устройство срещу вклиняване, както и между задната страна на задното защитно устройство срещу вклиняване и най-задния край на превозното средство с монтирани аеродинамични устройства и оборудване могат да се измерят, без да се вземат предвид устройствата и оборудването, при условие че в задния край те надвишават 200 mm на дължина, са в работно положение и в предния и задния край главните секции на елементите, поставени на височина ≤ 2,0 m над земната повърхност, измерена в ненатоварено състояние, са изработени от материал с твърдост < 60 по Шор, скала А. Тесните ребра, тръбите и металният тел, формиращи рамката или основата, поддържаща главните секции на елементите, не се вземат предвид при определянето на твърдостта. Въпреки това, за да се премахне опасността от нараняване и вклиняване на други превозни средства при сблъсък, краищата на тези ребра, тръби и метален тел не трябва да са насочени напред в предната и назад в задната част на превозното средство, когато аеродинамичните устройства и оборудването се намират в прибрано или сгънато положение, или в работно положение.
 Като алтернатива на дерогацията по отношение на задното защитно устройство срещу вклиняване, посочена в предходната алинея, хоризонталните разстояния между задната страна на задното защитно устройство срещу вклиняване и задния край на превозното средство с монтирани аеродинамични устройства и оборудване могат да се измерят, без да се вземат предвид аеродинамичните устройства и оборудване,